
AVIZ
asupra propunerii legislative pentru modificarea şi completarea Legii nr. 203/2003 privind realizarea, dezvoltarea şi modernizarea reţelei de transport naţional şi european


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 203/2003 privind realizarea, dezvoltarea şi modernizarea reţelei de transport naţional şi european, trimisă cu adresa nr. Pl.x- 441 din 8 mai 2006 şi înregistrată sub nr. 31/665 din 08.05.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 27 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din  7 iunie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1756/12.12.2005 şi Punctul de vedere al Guvernului cu nr. 718 din 28.02.2006 care precizează că nu susţine adoptarea acestei propuneri legislative.
În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative, considerându-se că modificarea Legii nr. 203/2003 prin introducerea aeroportului Craiova printre proiectele prioritare nu se justifică şi, totodată, ar încălca angajamentele asumate de România în cursul negocierilor de aderare.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

